# Viden i spil med Idrættens Analyseinstitut – arbejdsspørgsmål

## Danskernes motions- og sportsvaner: Sociale relationer (5:5)

Hvad betyder det for vores egen idrætsdeltagelse, hvis vores venner eller familie er aktive i fritiden, og har det nogen effekt på vores idrætsvaner, hvis vi bliver opfordret til at dyrke motion? Det ser vi nærmere på i dette afsnit af ’Viden i spil med Idrættens Analyseinstitut’, hvor Cecilie Hedegaard Bak har inviteret Steffen Rask, senioranalytiker i Idan, i studiet.

Sammen dykker de ned i undersøgelsen af danskernes motions- og sportsvaner, og de ser blandt andet nærmere på begrebet ’sense of belonging’ i en idrætskontekst.

## Dette er femte og sidste del i serien om danskernes motions- og sportsvaner.

## Arbejdsspørgsmål:

1. Redegør for omgangskredsens betydning for børns idrætsdeltagelse (se figur 1 og 2)
2. Hvilken del af omgangskredsen har den største påvirkning på børns idrætsdeltagelse?
3. Hvilken betydning har de nære relationer for de voksnes idrætsdeltagelse?
4. Diskuter to og to eller i grupper, hvorfor ens nære relationers idrætsvaner har betydning for vores egen idrætsdeltagelse (inddrag gerne teori omkring socialisering)
5. Giv også eksempler på, hvad og hvem der har betydning for jeres egen idrætsdeltagelse
6. Redegør for begrebet ’sense of belonging’ og dets betydning for idrætsdeltagelsen
7. Overvej med udgangspunkt i udtalelserne fra de to 9. klassespiger, hvordan jeres egen oplevelse med idrætten og idrættens fællesskaber er/har været

## Supplerende materiale:

Teori: [Sporten i samfundet, Systime – ’4.3. Socialisering til sport’](https://sportenisamfundet.systime.dk/?id=155)

Figur 1: Idrætsmotiverende handlinger blandt forældre, søskende og venner og børns idrætsdeltagelse (pct.)

Figuren viser børn og unges idrætsaktivitet på tværs af forældres, søskendes og venners idrætsmotiverende handlinger (n=4.379).

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 128, 25.10.22

Figur 2: Idrætsmotiverende faktorer har stor betydning for børns idrætsaktivitet (pct.)

Figuren viser børn og unges idrætsaktivitet efter det samlede antal kryds ud fra spørgsmålet ’Gør dine forældre, søskende og venner nogle af disse ting?’: (1) dyrker selv idræt (2) påbyder idræt og (3) foreslår at dyrke idræt sammen (n=4.379).

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 129, 25.10.22

Figur 3: Voksne dyrker oftere idræt, når deres omgangskreds også gør (pct.)

Figuren viser svarfordelingen på spørgsmålet ’Dyrker du normalt sport/motion’ fordelt på svarmulighederne til spørgsmålet ’Hvor stor en del af din omgangskreds dyrker normalt sport/motion?’ (n=6.390).

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 130, 25.10.22

Figur 4: Sammenhæng mellem social tryghed og idrætsdeltagelse (pct.)

Figuren viser danskernes idrætsdeltagelse og gennemsnitlige tidsforbrug på idræt om ugen fordelt på de fire kategorier for social tryghed (n=6.917). Den gennemsnitlige tid inkluderer kun idrætsaktive. Idrætsaktive er her defineret som voksne, der dyrker minimum én sports-/motionsaktivitet (n=6.490).

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 133, 25.10.22